CELEX: 62009CN0155
Language: et
Date: 2009-05-04 00:00:00
Title: Kohtuasi C-155/09: 4. mail 2009 esitatud hagi — Euroopa Ühenduste Komisjon versus Kreeka Vabariik

18.7.2009   
            
            
               ET
            
            
               Euroopa Liidu Teataja
            
            
               C 167/4
            
         4. mail 2009 esitatud hagi — Euroopa Ühenduste Komisjon versus Kreeka Vabariik
   (Kohtuasi C-155/09)
   2009/C 167/07
   Kohtumenetluse keel: kreeka
   
      Pooled
   
   
      Hageja: Euroopa Ühenduste Komisjon (esindajad: R. Lyal ja D. Triantafillu)
   
      Kostja: Kreeka Vabariik
   
      Hageja nõuded
   
   
               —
            
            
               Tuvastada, et Kreeka Vabariik on rikkunud kohustusi, mis tulenevad talle EÜ artiklitest 18, 39 ja 43, arvestades EÜ artiklit 12 (ja EMP lepingu artikleid 28, 31 ja 4), osas, milles ta takistab nendes artiklites sätestatud põhivabaduste teostamist:
               
                           —
                        
                        
                           vabastades kinnisvara võõrandamise maksust üksnes isikud, kelle alaline elukoht on Kreekas, jättes välja need isikud, kellel on kavatsus tulevikus end Kreekas alaliselt sisse seada;
                        
                     
                           —
                        
                        
                           vabastades teatavate tingimuste täidetuse korral Kreekas asuva kinnisvara võõrandamise maksust esimese eluaseme ostu korral üksnes Kreeka kodanikud, diskrimineerides nii otseselt muid elanikke, kes ei ole Kreeka kodanikud;
                        
                     
         
               —
            
            
               mõista kohtukulud välja Kreeka Vabariigilt.
            
         
      Väited ja peamised argumendid
   
   Vabastus kinnisvara võõrandamise maksust soodustab peamiselt Kreeka kodanikke. Asjaolu, et maksuvabastust ei kohaldata ühenduse kodanike suhtes, kelle elukoht ei ole veel Kreekas, on kodakondsusel põhinev diskrimineerimine, mis raskendab ja takistab muude riikide kodanikel esimese eluaseme ostmist Kreekas. Sellist diskrimineerivat takistust kinnistab ja võimendab veelgi see, et maksuvabastuse kohaldamine on otsesõnu piiratud üksnes välismaal elavate Kreeka kodanikega.
   Kõnealune meede ei ole sobiv vahend, et lihtsustada riigi elanikel oma elukoha omandamist, kuna puuduvad vastavad kinnisvara kasutamist käsitlevad kohustused. Samuti on tegemist ülemäärase piiranguga, sest tegelikku elukohta on võimalik kontrollida ostudeklaratsioonide, erinevate registrikannete ja järelevalve abil.
   Lisaks ei ole maksuvabastuse kohaldamise otsesõnu piiramist üksnes välismaal elavate Kreeka kodanikega võimalik õigustada nende kodumaale tagasitoomise sooviga, sest see eesmärk on vastuolus vaba liikumise põhimõttega.